Αντιβιοτική χημειοπροφύλαξη στη μαιευτική και γυναικολογία-Συγκριτική ανασκόπηση κατευθυντήριων οδηγιών
Creators: name: Χαλκιά Πράπα, Μαρκέλλα Ελένη Στυλιανού
Publisher: name: Aristotle University of Thessaloniki
Year: 2024
Subjects: Αντιβιοτική χημειοπροφύλαξη
Προφυλακτικά αντιβιοτικά
Κατευθυντήριες οδηγίες
Antibiotic prophylaxis
Profylactic antibiotics
Guidelines

description: Εισαγωγή: Η χορήγηση προφυλακτικών αντιβιοτικών στη μαιευτική και γυναικολογία αντιπροσωπεύει μια κομβική παρέμβαση με σημαντική συμβολή στην πρόληψη της μητρικής και νεογνικής νοσηρότητας. Σκοπός: Σκοπός αυτής της μελέτης ήταν η ανασκόπηση και σύγκριση των πιο πρόσφατα δημοσιευμένων κατευθυντήριων οδηγιών για την προφυλακτική χρήση αντιβιοτικών σε μαιευτικές και γυναικολογικές επεμβάσεις. Μέθοδοι: Πραγματοποιήθηκε μία περιγραφική ανασκόπηση των κατευθυντήριων οδηγιών από το Αμερικανικό Κολλέγιο Μαιευτήρων και Γυναικολόγων (ACOG), την Εταιρεία Μαιευτήρων και Γυναικολόγων του Καναδά (SOGC) και το Βασιλικό Κολλέγιο Μαιευτήρων και Γυναικολόγων της Αυστραλίας και Νέας Ζηλανδίας (RANZCOG) σχετικά με την αντιβιοτική προφύλαξη. Αποτελέσματα: Υπάρχει συναίνεση μεταξύ των αναθεωρημένων κατευθυντήριων οδηγιών σχετικά με τη σημασία χορήγησης αντιβιοτικής προφύλαξης πριν από όλες τις καισαρικές τομές, τις υστερεκτομές, τις κολπορραφίες και τις χειρουργικές εκτρώσεις, τη βέλτιστη επιλογή αντιβιοτικών σκευασμάτων και το χρόνο χορήγησης, καθώς και τις ενδείξεις για αυξημένες και πρόσθετες δόσεις. Οι κεφαλοσπορίνες πρώτης γενιάς συνιστώνται ομόφωνα ως αντιβιοτικά πρώτης γραμμής. Όλες οι οδηγίες συνιστούν την αντιβιοτική προφύλαξη σε περιπτώσεις ΠΠΡΕΥ, αλλά αποθαρρύνεται η χρήση αντιβιοτικών ρουτίνας σε περιπτώσεις ενεργού πρόωρου τοκετού με άθικτες μεμβράνες και τοποθέτηση περίδεσης τραχήλου της μήτρας. Υπάρχει επίσης μια συνολική συμφωνία ότι δεν πρέπει να χορηγείται αντιβιοτική προφύλαξη για υστεροσκοπικές και λαπαροσκοπικές επεμβάσεις χωρίς είσοδο στο έντερο ή τον κόλπο, βιοψία ενδομητρίου, εισαγωγή ενδομήτριου σπειράματος και εκτομή τραχηλικού ιστού. Επιπλέον, όλες οι εταιρείες συμφωνούν ότι οι γυναίκες που υποβάλλονται σε υστεροσαλπιγγογραφία πρέπει να λαμβάνουν αντιβιοτικά μόνο όταν οι σάλπιγγες έχουν ανωμαλία ή υπάρχει ιστορικό πυελικής φλεγμονής. Αντίθετα, εντοπίστηκε ασυμφωνία ως προς την ανάγκη αντιβιοτικής προφύλαξης σε περίπτωση μαιευτικής κάκωσης του σφιγκτήρα, επεμβατικού κολπικού τοκετού και αρχόμενης αποβολής κύησης. Αξίζει να σημειωθεί ότι η ACOG αναφέρει ότι τα αντιβιοτικά δεν πρέπει να χορηγούνται τακτικά κατά τη λήψη ωαρίων και τη μεταφορά εμβρύου. Συμπεράσματα: Οι λοιμώδεις επιπλοκές μετά από μαιευτικές και γυναικολογικές επεμβάσεις συμβάλλουν σημαντικά στη νοσηρότητα και τη θνησιμότητα, καθιστώντας την πρόληψή τους με τη χρήση αντιβιοτικής προφύλαξης κρίσιμη πτυχή της προεγχειρητικής φροντίδας. Έτσι, φαίνεται υψίστης σημασίας να αναπτυχθούν διεθνή πρωτόκολλα για την κατάλληλη χρήση αντιβιοτικών στην καθημερινή πρακτική, προκειμένου να ελαχιστοποιηθούν οι δυσμενείς επιπτώσεις τους και να μεγιστοποιηθούν τα σχετικά οφέλη τους.
description: Importance: The administration of prophylactic antibiotics in Obstetrics and Gynecology represents a pivotal intervention with a major contribution to the prevention of maternal and neonatal infectious morbidity. Objective: The aim of this study was to review and compare the most recently published guidelines on prophylactic antibiotic use in obstetric and gynecologic procedures. Evidence Acquisition: A descriptive review of guidelines from the American College of Obstetricians and Gynecologists (ACOG), the Society of Obstetricians and Gynaecologists of Canada (SOGC) and the Royal Australian and New Zealand College of Obstetricians and Gynecologists (RANZCOG) on antibiotic prophylaxis was carried out. Results: There is consensus among the reviewed guidelines regarding the importance of antibiotic prophylaxis prior to all caesarean sections, hysterectomies, colporrhaphies and surgical induced abortions, the optimal choice of antibiotics and the timing of administration as well as the indications for increased and additional doses. First-generation cephalosporins are unanimously recommended as first-line antibiotics. All guidelines recommend antibiotic prophylaxis when PPROM occurs, but discourage routine antibiotic use in case of active preterm labor with intact membranes and cervical cerclage placement. There is also an overall agreement that antibiotic prophylaxis should not be given for hysteroscopic and laparoscopic procedures with no entry into the bowel or the vagina, endometrial biopsy, intrauterine device insertion and cervical tissue excision surgeries. Moreover, all medical societies agree that women undergoing hysterosalpingography should receive a course of antibiotics only when the fallopian tubes are abnormal or there is a history of PID. In contrast, inconsistency was identified concerning the need of antibiotic prophylaxis in case of OASIS, instrumental vaginal delivery and early pregnancy loss. Of note, ACOG mentions that antibiotics should not be routinely offered for oocyte retrieval and embryo transfer. Conclusions: Infectious complications following both obstetric and gynecological procedures are significant contributors of morbidity and mortality, rendering their prevention using antibiotic prophylaxis a crucial aspect of preoperative care. Thus, it seems of paramount importance to develop consistent international practice protocols for the appropriate use of antibiotics in everyday practice in order to minimize their adverse effects and maximize their associated benefits.